而東突厥斯坦流亡政府嘅一份聲明就話，律師團隊調查同收集到嘅證據顯示，北京當局係調動埋喺塔吉克境內嘅代理人員，對生活當地嘅維吾爾人實施強制遣返。聲明指當地嘅中國大使館控制咗所有塔國維吾爾人嘅快勞，係會故意延遲批准呢啲人嘅簽證同工作許可，而身處塔吉克嘅代理執法人員就會引導埋塔吉克警方，突襲呢啲維吾爾人嘅住所同工作地，冇「有效文件」嘅人就會被代理人員以少數人為一組嘅形式低調遣送返中國度，避免惹起外界嘅關注。